Nakon što smo napustili Ekipu
objavljen je Piperin video o našoj djeci.
To je bilo teško.
ZABRLJALA SAM… (ŽAO MI JE)
U tom su videu sudjelovali
Piper, Lev, Elliana, Emily.
Sjedili su na Piperinu krevetu.
Sjećam se da je Piper spomenula svako dijete
i razloge zašto su ta djeca otišla.
Samo moram reći da svi koji napuste Ekipu
uvijek krive toksično okruženje.
Nije tako. Svi smo dobri prijatelji. I super se zabavljamo.
Neću dopustiti da govore kako je ovo toksično mjesto.
Vidjelo se da je Piper…
Neugodno joj je.
To je bilo uvježbano.
Nitko odrastao ne kontrolira Piper, kunem se.
100 % PIPERINA ODLUKA
Sad kad sam s druge strane tih videa,
vidi se da su to dobro uvježbali s njom.
U tom je videu prestala pratiti svako od naše djece.
Evo me na stranici Ekipe. Sad ćemo ih prestati pratiti.
Prva je na redu Claire.
Očito, sestrična mi je.
I bilo nam je jako zabavno.
Naša su djeca sjedila i to gledala.
I gledala su gnjev koji je slijedio.
Te komentare…
PIPER TE PROSLAVILA
OKRENULA SI LEĐA RODBINI
Mrziteljski komentari bili su… užasni.
MRZIM TE K**** ZAŠTO SI OSTAVILA PIPER
Imala sam samo 13 godina.
A prijetili su mi sa svih strana svijeta.
Bila sam tako ranjiva
da sam primala k srcu sve što sam vidjela.
-MJESEC PONOSA I ISTINE -NEKA TI JE TA MAMA LEZBA
Tu su djecu napali.
To su bile mrziteljske kampanje.
Ne znam je li to organizirala Tiffany, jesu li to bili botovi
ili stvarna djeca, ali napadali su ih na internetu.
Pomisliš na djecu u središnjoj Americi i na to kako ih maltretiraju.
Ali ovo je nova razina maltretiranja.
Ovo nije samo 100 djece u tvom gradu.
Ovo je cijeli svijet.
STVORILA IH JE
Boljelo je vidjeti što su svi govorili.
Činilo se kao da me osuđuju i kritiziraju.
Ljuta sam zbog te situacije.
Ljudi me označe kad spominju što je Piper rekla o meni.
Znam da je to Tiffany.
Lažeš tim fanovima
kad kažeš da to govori tvoja kći. Ne. To ti govoriš.
Tiffany je na mobitelu
i vrijeđa djecu putem Piperina računa.
Priključila bi se chatovima
i pokrenula bi napade na onog tko bi napustio Ekipu.
Otvarala je profile obožavatelja.
Znamo da je Tiffany putem lažnih profila
govorila loše o članovima Ekipe koji su otišli.
Moj je sin shrvan.
Samo želim da prestane.
Ostavi moje dijete na miru. Ostavi ovu djecu na miru.
Usredotoči se na svoje. Našu djecu ostavi na miru.
PRODUKCIJA
LOŠI UZORI MRAČNA STRANA DJEČJIH INFLUENCERA
REDATELJI
Nakon što smo napustili Ekipu,
sve društvene mreže naše djece, a pogotovo YouTube,
dobivale su sve manje pregleda.
Slala sam mailove YouTubeu,
razgovarala s ljudima na Fiverru, podešavala SEO.
Pokušavala sam shvatiti što se dogodilo sa Sawyerovim kanalom.
Kad ste počeli gubiti pretplatnike?
Sawyer je otišao 15. veljače.
SAWYEROV OTAC
A onda, u roku od dva dana,
počeli smo gubiti pretplatnike. Stotine pretplatnika dnevno.
Da. Ovo je vrlo neobičan pad.
BIVŠI MENADŽER, YOUTUBE
Ne bih očekivao tako izražen prekid
osim ako nije postojala kampanja,
gdje influencer koji ima utjecaj na svoju publiku kaže:
„Otkažite pretplatu na ovaj kanal.”
To smo često viđali.
Ali ovaj se pad dogodio u roku od dva dana.
Publika nije ni znala da je Sawyer otišao.
Na kraju su im rekli da otkažu pretplatu, ali…
Fanovi nisu znali da je Sawyer napustio Ekipu.
Da. Samo Hunter i Tiffany.
Činilo nam se da to oni rade našim kanalima.
Kad je praćenje Claireina kanala počelo padati,
pomislila sam: „O, ne. Počinje.”
Mi roditelji smo se više puta čuli.
Evo Claireine analitike. Ovo je analitika druge djece.
Sva su djeca imala isti grafikon.
Neke su mame mjesecima istraživale
kako zaustaviti Tiffany.
WALKEROVA MAJKA
Cilj je bio shvatiti što radi našim kanalima
i to preokrenuti.
Dijelile smo informacije, pokušavale ovo zajedno riješiti.
Razgovarale smo s raznim tijelima.
Naposljetku su nas uputili na odvjetnički ured s kojim surađujemo.
Tiffany i njezin dečko/poslovni partner, Hunter,
u prošlosti su rekli da mogu…
ODVJETNIK
…i da u prošlosti jesu činili takve stvari drugima.
BIVŠA ČLANICA EKIPE
Meni se to prvoj dogodilo.
A sad svi znaju da ako napustiš Ekipu,
pregledi će ti pasti,
izgubit ćeš pretplatnike i pratitelje.
Bit ćeš na crnoj listi.
Čim sam otišao,
Hunter je isključio obavijesti na mom kanalu.
Onda smo ga odjavili.
Poludio je pokušavajući se ponovno prijaviti.
Pokušavao je od nas dobiti lozinku.
U pozadini tih kanala postoji cijeli mračni svijet.
Ne vidite cijelo to podzemlje ekosustava društvenih mreža.
Iza kulisa kupuju se mreže botova,
ljudima se plaća da masovno prijavljuju račune, da im spuste rejting.
Ulogiraš se na različitim računima
i klikneš na „prijavi video”.
Znamo da se to radi jer kod nekih videa
ne možeš staviti ni Google oglas za reklamu
jer YouTube misli da je nasilan.
A to je video mene i prijatelja kako razgovaramo na kauču.
Poslije smo saznali
da su ti videi dijeljeni na pornografskim, kockarskim i drugim lošim stranicama.
To je negativno utjecalo na SEO mog YouTube kanala.
Ako je vaše ime povezano s nekom od tih porno stranica,
to će utjecati na broj pretplatnika.
Pojavit će se na Google tražilici.
A to će zauvijek negativno utjecati na vaše ime.
Internet je ispisan tintom, ne olovkom.
Moj YouTube kanal više nije bio isti.
Mislim da je zauvijek okaljan.
Sve za što sam radio.
Hej, ljudi. Ja sam Sawyer.
Prije samo dva dana pokrenuo sam YouTube kanal.
Sve do čega mi je stalo i za što sam bio motiviran
sabotirali su ljudi za koje sam mislio da mi žele pomoći.
Ljudi kojima sam vjerovao.
Pokrenuli smo građanski spor
protiv Tiffany i protiv Huntera Hilla.
Piper nismo tužili pojedinačno. Prema njoj nemamo zahtjeva.
Tražimo odštetu od nekoliko desetaka milijuna dolara
za svih jedanaestero djece u ovom sporu.
Tužba je podnesena 2022.
Navodi se nanošenje nepravde, skrivljeno ponašanje
i razotkriva se mnogo toga lošega što se zbivalo iza kulisa.
GĐA SMITH I G. HILL UROTILI SU SE…
Kad sam počeo raditi na slučaju, pročitao sam izvornu tužbu.
U to vrijeme, roditelji su uglavnom bili zabrinuti
zbog vidljivih posljedica za karijeru te djece.
I zbog svega što je učinjeno YouTube računima djece.
-Spremna? -Da.
Djeci smo postavili niz pitanja.
I otkrili smo da priče koje su nam roditelji ispričali
o tome što se događalo bile su samo vrh ledenog brijega.
Imamo 11-ero djece čije se priče poklapaju.
To što su učinili toj djeci uistinu je šokantno.
OŽUJAK 2024.
Nakon podnošenja tužbe
prošli smo postupak predočavanja dokaza.
Za mnoge od vas danas je prvi put da se srećemo.
Koliko shvaćam, još doznajete više o tome
što su djeca prolazila, a vi to niste znali.
Isprva se činilo da su se mnogi od vas tužbi priključili
zbog manipulacija YouTube kanalima.
Nakon što ste se sastali s Mattom i našim odvjetničkim uredom,
otkrili ste sve te druge elemente ove priče.
Emocionalno i verbalno zlostavljanje koje su prošli,
seksualno zlostavljanje.
Kad sam od Claire i Reese prvi put čula za to što im se dogodilo,
imali smo prvi grupni sastanak s našim odvjetnicima.
Odvjetnici su počeli postavljati pitanja.
Sophie je nešto rekla.
Onda je Claire rekla: „I meni.”
Onda je Reese rekla: „I meni.”
Onda je Hayden rekla: „Meni je učinila ovo.”
Onda je Sawyer nešto dodao.
Svi su počeli dijeliti sve te priče.
Nismo bili spremni slušati priče o seksualnome.
Sad smo u vrlo mračnom području.
CORINNEINA MAJKA.
Osjećala sam se još gore što sam joj dopustila da ostane.
Ne sjećam se točno koji je razgovor doveo do toga,
ali sjećam se da me Tiffany pitala:
„Corinne, jesi li kad nekom popušila?”
Pitala sam: „Što je to?”
Kad sam bila mala, nisam znala što je to.
Bila sam zbunjena.
Ona se hihotala i smijala.
Pogledala sam Huntera. I on se smijao.
A onda je rekla:
„Možeš to isprobati na Hunteru.
Pokazat ću ti na Hunteru.”
A onda su počeli umirati od smijeha.
Piper je rekla: „Mama, prestani.” Piper joj je govorila da prestane.
Imala sam 11 godina.
I žao mi je te mlađe Corinne.
Mislim da su me mogli lako iskoristiti u toj situaciji.
To mi je zbilja strašno.
Tiffany smo bili meta kad smo bili najranjiviji i sami.
Imala je taj lik po imenu Lenny.
Lenny!
LENNY TRČI PO UKRASIMA
Lenny je bio Tiffanyn i Piperin mačak koji je uginuo.
Tiffany je imala glas za njega.
A Lenny je zapravo bio odušak
za sve njezine prljave ili seksualne misli
s kojima se mogla „izvući”.
Lenny nije lik u Piperinim videima ili slično.
Lenny se pojavljivao bez kamera, samo za nas.
Tiffany nas je obično budila ujutro.
I obično bi pritom glumila Lennyja.
Jedanput nam je došla i u nekom je trenutku legla u krevet.
A onda je bila na meni i Piper.
Na nama je bila na sve četiri.
Prikovala nas je i govorila da je planinska koza.
A onda je… Zavijala bi.
Izvodila je ono s pljuvačkom kad je rastegneš
i onda usisaš. To mi je napravila.
Nisam se mogla pomaknuti. Nisam se mogla obraniti.
Ne sjećam se kako sam to uspjela,
ali nekako sam izvukla ruke
i povukla deku čim je pljuvačka pala.
A onda smo ustali iz kreveta
i bio je to dan kao i svaki drugi.
Kako su djeca počela govoriti što im je radila
i kako je to utjecalo na njih,
sve mi mame počele smo plakati.
Količina stvari koje čuješ i pitaš se kako se to moglo dogoditi.
Reese, pogotovo…
Bila je tako mala.
Bebica. Imala je devet godina.
Ne sjećam se kako je počelo.
No sjećam se da sam nešto donosila u njezinu sobu.
„Evo, Tiffany.” Stavila sam to na njezin krevet.
Dok sam izlazila, Tiffany je rekla Lennyjevim glasom:
„Čekaj, Reese, nemoj ići.”
Pomislila sam: „Odlazim odavde.
Želim otići. Želim izaći.”
I zgrabila me.
Ne znam za što. Za struk, noge, vrat ili što već.
Ne sjećam se, ali zgrabila me.
Otrčala sam u kupaonicu i zaključala sam se.
Samo sam sjedila ondje. A onda je rekla Lennyjevim glasom:
„Reese, spuštene su mi hlače. Hoćeš vidjeti?”
A ja sam rekla: „Ne.”
Za slučaj da je imala spuštene hlače,
nisam htjela biti traumatizirana. Prekrila sam oči.
Tiho sam otključala i otvorila vrata.
Pipala sam put po prostoriji.
A onda, kad sam znala gdje sam, otvorila sam oči i krenula prema vratima.
Zgrabila me i povukla me na svoj krevet.
I počela je… Držala me prikovanu.
Rukom mi je prelazila po licu, prsima, posvuda.
Prelazila je posvuda rukom.
Gurnula sam njezine ruke, oslobodila sam se i otključala vrata.
Pobjegla sam odande i otišla u kamper.
Ostatak dana ostala sam ondje, sve do sutradan.
A sutradan nisam pravo ni izašla.
Kad je Reese završila,
ridali smo.
Roditelji su ridali.
Bilo mi je fizički loše. Nisam htjela povratiti.
Sad mi se povraća kad govorim o tome.
Slično se dogodilo i Claire i Soph.
Tiffany bi seksualno napastovala
mene, Claire i Reese. Često.
Jednom sam prilikom spavala.
I probudila sam se.
A ona je bila na meni kad sam se probudila.
Trljala je svojom ruku po meni i govorila da je to Lennyjeva kita.
Na kraju me pustila i izašla je iz sobe.
Ali sjećam se da sam se jako bojala.
Počela sam zaključavati vrata.
No ta su vrata imala urez na kvaki, pa ste ih novčićem mogli otvoriti izvana.
Ja sam zaključavala vrata, a ona bi uzela novčić i nastavila ulaziti.
To je ostavilo traga na meni. Toliko da i dan-danas…
Ne znam trebam li ovo reći, ali spavam s nožem pokraj kreveta
jer se zbog toga toliko bojim da će netko provaliti ili ući u moju sobu.
Događalo se još mnogo toga,
ali mislim da o tome ne želim razgovarati pred kamerom
jer je to zbilja previše.
Tad smo prvi put čuli što se dogodilo i te priče.
To je jako teško čuti.
Njihove nevinosti više nema.
Osjećala sam se kao da je nisam zaštitila.
Bila sam traumatizirana. Jadna djeca.
Mi smo njihove mame. Trebamo ih štititi, a nismo.
Nismo mogle. Nismo znale.
Moja mama nije ništa znala o tim seksualnim stvarima
koje je Tiffany pokušavala raditi sa mnom.
Mislim da me jednostavno bilo sram
i zato nisam rekla mami.
Da sam to bar učinila prije.
Nitko od nas nije. Claire nije rekla mami. Kao ni Reese.
Nitko ništa nije rekao.
Katkad bih pomislila da možda trebam reći mamama što se dogodilo.
Ali kad je Tiffany to počela raditi meni i Reese,
radila je to i Piper.
Piper misli da je to posve normalno.
Rekle smo: „To radi tebi.
Valjda je u redu da to radi i nama.”
Nisam shvaćala da nešto nije u redu. U sebi sam to pravdala:
„Ovo je obitelj. U redu je. Dobro je.”
To joj je bila prednost. Da mi je bila obitelj, da mi je teta.
Bio je to Lenny. Nije bila Tiffany. Lenny je to radio.
Tiffany je mama i menadžerica
jedne od najvećih maloljetnih zvijezda na društvenim mrežama.
Više su je puta prozivali zbog dvojbenog sadržaja.
Ja sam Sarah Adams.
Na društvenim sam mrežama poznata kao mom.uncharted.
Platformu sam izgradila oko istraživanja dječjih influencera i roditelja
koji, po meni, iskorištavaju svoju djecu.
Za Piper Rockelle doznala sam potkraj 2021.
A onda je podnesena tužba.
Tada sam počela malo više obraćati pozornosti na to što se zbiva.
Mnogi znaju za tužbu protiv Tiffany Smith.
Podnijelo ju je 11-ero bivših članova Ekipe,
djeca koja su radila s Piper, protiv Tiffany.
Optužbi je mnogo.
NAKNADA ŠTETE ZA…
Današnji video govori o Piper Rockelle
i krajnje suludoj tužbi.
To je 147 stranica potpunog ludila.
Djeca su optužila Tiffany za fizičko, emocionalno, verbalno i S zlostavljanje,
te za financijsko izrabljivanje.
Neke su optužbe sulude.
Nekoliko mjeseci prije tužbe Pink je na Twitteru objavila:
„Koliko djece poput Piper Rockelle roditelji iskorištavaju?
Kad ćemo mi ostali reći
da 13-godišnjakinja ne bi trebala biti u bikiniju dok je majka fotografira?”
Piperina majka Tiffany optužena je za neke ogavne stvari.
Poticanje tinejdžera na oralni seks,
droljastije odijevanje te neprimjereno diranje djece.
Ostali smo bez svoje nevinosti.
Nismo znali za mnogo toga što se događalo.
Nismo smjeli biti ondje.
A VI SVOJU DJECU NISTE ISKORIŠTAVALI RADI FINACIJSKE KORISTI…
Ako svoju djecu uključite u te ekipe, i vi ste krivi.
Znali vi to ili ne, vi ste ih doveli u tu situaciju.
Ne mogu.
Problemi i sumnjive situacije s Ekipom javljaju se vrlo rano.
Mislim da roditelji ignoriraju ta upozorenja.
Gurnu ih pod tepih. Umanjuju to.
I naposljetku postaju sudionici u iskorištavanju vlastitog djeteta.
Da ja gledam ovu emisiju, rekla bih: „Idioti!”
Već znam što bih rekla.
„Kog ste vraga ostali?” Već znam što bih rekla.
Sto posto.
Ne bih shvaćala zašto bi itko ostavio dijete u toj sredini.
Ali tako je složeno.
Postoji manipulacija na razini djece.
Postoji manipulacija na razini roditelja.
Imala je oko sokolovo.
Nismo se smjeli družiti s drugima.
Nismo smjeli razgovarati s bivšim Ekipašima.
Kad napokon shvatiš da to nije dobro,
bojiš se otići ili se bojiš išta reći.
To je poput kulta. Ne možeš izaći.
Kad si jednom unutra,
znaš sve posljedice, čak i toga da je samo naljutiš.
Tvoje će dijete loše kotirati, napadat će ga.
Uslijedit će pakao svih mogućih razmjera.
Ne želiš nauditi svom djetetu.
A tvoje ti dijete ništa ne želi reći.
Sawyer mi nije htio reći.
Nije htio da se uzrujam zbog nečega
i da nešto učinim jer je znao posljedice ako se nju uzruja.
Najvažnije je ovo. Roditelji nisu znali što se događa.
Možda ih možete kriviti za to,
što nisu znali što se događalo njihovoj djeci.
To optužene ne opravdava za ono su učinili toj djeci.
Tu se ne sudi roditeljima.
Kad je tužba postala javna,
puno me ljudi napadalo.
Govorili su da lažem
ili da nisam smjela ostaviti obitelj.
Mnogo je mržnje bilo usmjereno prema svima iz tužbe.
Umjesto da nas pokušaju saslušati,
toliko je ljudi automatski pomislilo da glumimo.
SAWYERE, GROZAN SI PIPER TE PROSLAVILA
Bilo je grozno. Zbilja.
Teško sam se nosio s time. Ne samo s mrziteljskim komentarima
nego i samo…
„Pitam se što će se dogoditi, što će ljudi misliti.”
SAMO ŽELE ISPLATU!!!
Svi kažu da lažemo. Na društvenim mrežama kažu da samo želimo novac.
Iskreno, Corinne nije briga za novac.
Dugo su je ušutkivali.
Rekla je: „Ne lažem.
Ovo mi se dogodilo i želim da svi znaju da se to može dogoditi.”
Osjećam da sam spremna suočiti se s njom.
I pokazati joj da smo jači nego što ona misli.
I upozoravamo ljude,
pa da ne moraju proživljavati ono što smo mi.
Da.
Čini mi se da dajemo glas tolikim ljudima,
posebice u ovoj industriji.
Jer ono što se zbiva iza kulisa
nitko nikad ne vidi.
Te optužbe protiv Tiffany,
uključujući zlostavljanje i izrabljivanje djece,
nisu jedinstvene za slučaj Piper Rockelle i Tiffany.
To su česti oblici zlostavljanja u industriji dječjih influencera.
Popularna mama s YouTubea, poznata po strogom roditeljskom stilu,
sad pod sumnjom za zlostavljanje djece.
Ta je industrija kao Divlji zapad.
Nema odredbi koje štite te influencere.
ZAKONI NE ŠTITE DJECU
To je neregulirano područje zabavne industrije.
Zato i imamo ovu tužbu, što je zbilja…
Građanski spor trebao bi biti zadnja linija obrane.
Kad netko tako tretira dijete,
ono ne bi trebalo angažirati privatne odvjetnike
da bi zaštitilo svoja prava.
G. Hill, podignite desnu ruku.
Prisežete li da će iskaz koji ćete dati
biti istina, cijela istina i samo istina.
Da.
Hunter je bio vrlo zanimljiv lik.
Huntera sam uvijek gledala kao osobu koja mi čuva leđa.
Kao Tiffanynu žrtvu koja ne razlikuje dobro od zla.
Nekoć sam suosjećala s Hunterom.
Je li vas Tiffany ikada verbalno zlostavljala?
Ne.
Baš nikad?
Ne. U vezi smo. Svađamo se.
Hunter se na površini čini kao dobar tip.
Kao netko tko samo želi toj djeci pomoći da budu uspješna.
Ali mislim da je zapravo slabić kojeg kontrolira Tiffany.
S Tiffany je sjajno raditi.
Ona je vjerojatno najbolja šefica, partner, trener, suigrač
s kojim sam ikad radio.
S 20-ak godina trebao bi biti u stanju da se zauzmeš za sebe
i za te 12-godišnjake koji su ti navodno najbolji prijatelji.
Idemo. Tri, dva, jedan, akcija.
Hunter je bio Tiffanyin pomoćnik.
Tiff, kako želiš da to kažu?
Očito je radi YouTubea želio
da se zbližimo i postanemo ranjivi kako bi to mogao snimiti.
Mogao je to iskoristiti.
Sad više ne suosjećam s njim.
Mislim da je bio čudak koji se družio s 12-godišnjacima.
PAPARAZZI SE SUOČAVA S HUNTEROM I TIFFANY - 2022.
Kako ide, Huntere?
Samo radimo svoj posao.
Istražujemo priču o tužbi.
Razumijem. Znaš li da ne smiješ snimati maloljetnicu?
Ovo je javno vlasništvo.
Trebaš dozvolu za snimanje.
-Ne trebaš. -Trebaš.
PIPERINA MAJKA
Jedanaest maloljetnika tvrdi da ste ih seksualno napastovali.
Kad se doznalo za tužbu,
nisu samo nas napadali.
I Tiffany su jako kritizirali.
Sjećam se da je Piper objavila video kako bi spasila svoju mamu.
Da mi mama nije pomogla da ostvarim svoje snove,
ne bih bila ovdje za vas.
Svaki dan zahvaljujem mami.
I kažem joj koliko sam zahvalna. Jer ona je tako snažna.
Ne znam bih li ja mogla proći sve ono što je ona prošla i još prolazi.
Piper i Tiffany upoznao sam 2021.
Prijateljica me odvela onamo jer su imale mačke za posvajanje.
A ja obožavam mačke.
Nakon toga sam ih viđao možda jedanput na mjesec.
Neke mjesece i po tri puta na mjesec.
Snimao bih TikTok.
Družio sam se ondje s njima i razgovarali bismo.
Kad sam upoznao Piper, bila je sretna, s frendovima.
Bilo je to zabavno okruženje.
A na kraju, kao da je bila depresivna.
Znam da je počela jako malo jesti.
I u neku se ruku htjela izolirati.
Piperina mama, Tiffany Smith,
na udaru je svih ovih bivših članova Ekipe.
Nakon podnesene tužbe,
Tiffany je rekla Piper da su to jako zli ljudi
koji žele njezin novac i žele joj uništiti ugled.
I da im nikad nije bila draga.
Mislim da je Piper povjerovala u to.
Piper bi sad to govorila kad bi je pitali za tužbu.
Što god bi Tiffany rekla, Piper bi to upijala.
Sad samo to može misliti. Kao da je sad tako programirana.
Mislim da sam ja kriva.
Da se nisam družila s tim ljudima koji su mi učinili nešto strašno,
ovo se ne bi dogodilo mojoj obitelji.
Nakon što smo podnijeli tužbu početkom 2022.,
YouTube je demonetizirao Piperin račun.
Još je mogla objavljivati, ali nije mogla zarađivati.
Njezin je prihod od YouTubea pao s 500 000, 600 000 mjesečno na nulu.
YouTube je rekao da je to povezano sa smjernicama o sadržaju
i kršenjem uvjeta usluge.
Imamo smjernice o odgovornosti kreatora.
Ako ponašanje kreatora ili vijesti izvan platforme
mogu naštetiti širem ekosustavu kreatora,
možemo vas suspendirati iz programa monetizacije.
Demonetizacija je zapravo velika kazna.
YouTube to radi samo kod najkontroverznijih kreatora sadržaja.
Evo problema s tim platformama.
Nešto poduzmu tek onda kad mediji na nešto upozore.
YOUTUBE DO DALJNJEG DEMONETIZIRAO KANAL PIPER ROCKELLE
Nakon te tužbe sve se počelo urušavati.
Propadaju poslovi s brendovima. Brendovi se povlače.
Ne žele raditi ni s jednim kreatorom koji je u središtu kontroverznog skandala.
PROPAST CARSTVA
Zbog tužbe su se morali razgranati.
Tražila je druge prilike.
Kad kažem „ona”, mislim na Tiffany. Tražila je druge načine da unovči dijete.
Povukla se na druge platforme poput Snapchata.
Snapchat se razlikuje od drugih društvenih mreža jer nema komentara.
Tako da mogu objavljivati, to unovčavati i ostati neprimjetni.
Znam da je Piper na još jednoj stranici koja se zove BrandArmy.
BrandArmy često uspoređuju s OnlyFansom,
samo što nema golotinje.
Na BrandArmyju možeš imati samo 13 godina da bi stvarao sadržaj.
No da bi se ljudi pretplatili na to, moraju imati 18 godina.
Dakle, BrandArmy je web stranica
koja dopušta odraslima da se pretplate na ekskluzivne sadržaje maloljetnika.
Ne znam kako web stranica to opravdava.
Ne znam kako je to legalno.
Ali tako je to u današnjem digitalnom svijetu.
Iskreno, želudac mi se okreće zbog toga.
OTKLJUČAJ OBJAVU - 65 $
Mnogi mladi influenceri prepoznali su
da postoji tržište za prodaju dodatnog sadržaja.
Meta je sama istražila ovaj fenomen.
Utvrdila je da korisnici koji su voljni platiti
za taj dodatni materijal za djecu
zapravo su korisnici koji su naznačili
kroz interakcije na platformama da ih seksualno zanimaju djeca.
Predatori mogu iskoristiti tu djecu na mnogo načina.
Bilo je priča o internetskom uhođenju.
Bilo je priča o fizičkom uhođenju.
Događaju se mnoge strašne stvari.
MUŠKARCI VREBAJU
Ne znam što je štetnije.
Činjenica da postoje anonimni odrasli koji prate tu djecu
ili činjenica da u prilično ranoj dobi djeca postanu svjesna toga.
I onda se nastave ponašati provokativno
jer znaju da te provokativne radnje
privlače više lajkova, više komentara i više zarade.
Vidjeti djecu na tim platformama, i da uopće smiju biti na njima,
samo kako bi ih iskorištavali i gledali njihove fotografije
kakve se ne bi smjelo vidjeti… To je krajnje pogrešno.
I nešto što im ne bi ni smjelo biti dostupno jer…
Nisu dovoljno zrela za donošenje tih odluka.
Moram skinuti sve te tragove poljubaca sa sebe.
Pa, skinimo ih.
Srce me boli zbog Piper kad je vidim na tome.
I tko zna može li uopće reći želi li to.
Piper koju sam poznavala to nipošto ne želi raditi.
Malo sam zabrinuta
kad sad vidim taj sadržaj s Piper u kupaćim kostimima.
Voljela bih da znam što se događa.
Primijetio sam da je Piper uvijek zabrinuta zbog novca.
Bila je zabrinuta što moraju platiti hipoteku.
I morali su platiti 20 000 dolara da nahrane svojih 70 mačaka.
Činilo se da je Piperina odgovornost da zarađuje za to kućanstvo.
Počela je izvoditi provokativnije plesove,
nositi provokativnu odjeću i ponašati se starije.
Tad ne izgleda kao da ima 15 ili 16 godina.
Znam da bi često odrađivali obična fotografiranja,
a onda bi imali specifičnu odjeću brenda
koju trebaju snimiti za stranicu BrandArmy.
Jednom joj je rekla:
„Piper, prešaltaj se sad na BrandArmy.”
I onda se Piper sagnula i izbacila guzu.
Počela se dirati po tijelu
na vrlo seksualan, uznemirujući način.
Gdje je granica za Tiffany?
Dijete je stavila na platformu
gdje se prešetava i pleše u bikiniju za pretplatnike?
Tu nema kraja.
Još i danas traje.
Zapanjuje me to da Tiffany još operira.
Zapanjuje me to jer ubrzo nakon tužbe
obratio nam se FBI.
MINISTARSTVO PRAVOSUĐA
Rekli su: „Želimo razgovarati s vašim kćerima.”
FBI je posjetio svakog klinca iz ove tužbe.
Imaju cijeli naš dosje.
Imaju sve priče.
Postoje policijska izvješća u nekoliko okruga L. A.-a.
Ali ne dobivamo nikakve odgovore.
Meni je agent FBI-a rekao da neće voditi sudski postupak
ako nemaju nepobitan dokaz i ako nisu uvjereni da će dobiti slučaj.
Tako da… ne znam.
To je posljednje što sam čula od agenta FBI-a i od detektiva.
Vlada nema baš nikakvu namjeru
da uvede značajne propise u ovu industriju.
Ova im je industrija i dalje vic.
Zakonodavci često imaju 70, 80 godina.
Ovaj svijet uopće ne shvaćaju ozbiljno.
Ismijavaju ga. Rugaju mu se.
G. Zuckerberg, uvjerili ste više od dvije milijarde ljudi
da predaju sve svoje osobne podatke
u zamjenu za to da vide
što njihovi srednjoškolski prijatelji večeraju u subotu navečer.
To je otprilike vaš poslovni model, zar ne?
Ne bih to tako opisao.
Njima prepustiti reguliranje,
to je kao da čimpanza pokušava složiti Rubikovu kocku.
Iskreno, vjerojatnije je da će ona uspjeti.
Dok tu industriju ne počnemo shvaćati ozbiljno,
dok influencerstvo ne počnemo gledati kao rad,
ti su klinci nadrapali.
Dobro došli na kanal!
Današnji će video biti još jedna podvala!
Ja sam Chris McCarty.
Osnivačica sam i direktorica organizacije Quit Clicking Kids.
Radim na zaštiti dječjih influencera,
promičući zakone da bismo bolje zaštitili djecu na internetu.
Taj sam projekt započela u posljednjem razredu srednje škole.
Nekoliko me vijesti navelo na razmišljanje o tome
što se zapravo događa s dječjim influencerstvom?
To je vrlo slojevito.
Jedna je od najvećih zabluda što se to ne doživljava kao posao,
pogotovo kod djece.
Za mnoge od tih influencera to nipošto nije hobi.
To je posao.
A u nekim slučajevima i glavni ili jedini izvor prihoda za te obitelji.
Zbog toga se ta djeca mogu naći pod pritiskom da stvaraju sadržaj.
To može postati velik pritisak za dijete,
kad znaš da ti prehranjuješ obitelj.
I mislim da može postati vrlo kaotično
kad je uključeno toliko novca, a k tomu i slava.
To može stvoriti jako problematičnu dinamiku.
Ne mogu zamisliti kakav je to osjećaj
kad je dijete praktički krava muzara svoje obitelji.
Kad je riječ o Piper,
ona svojoj obitelji osigurava prihod
sve ove godine.
Tiffany bi mogla reći da je ona mama i menadžerica
i da stoga ima pravo na dio.
Ali to ne pobija činjenicu
da je i taj dio zarađen na iskorištavanju vlastite kćeri.
Imaš li tremu?
Trenutačno nemam tremu. Pokušavam…
U mnogim državama postoje tzv. Cooganovi zakoni
koji su zaštita za dječje glumce.
Roditelji moraju odvajati postotak djetetove zarade
kao polog koji se čuva.
U sklopu rada za Quit Clicking Kids pokušavam osigurati
da dječji influenceri imaju iste zaštite kao dječji glumci.
Zakoni u Americi počinju se prilagođavati.
Illinois je prva država u SAD-u
u kojoj djeca uključena u društvene mreže obitelji
primaju naknadu za svoj rad.
Kalifornija trenutačno ima zakon sličan onome uvedenom u Illinoisu.
Danas je guverner potpisao dva zakona
koji osiguravaju da se dječji influenceri ne iskorištavaju.
S njim je bila bivša dječja zvijezda i pjevačica Demi Lovato.
Daje mi nadu da država poput Kalifornije,
koja ima relativno visoku populaciju dječjih influencera,
poduzima te prve korake prema promjeni.
Nadam se da će se sad sve zakotrljati.
Ne samo kad je riječ o financijskoj naknadi
nego i o predavačima na setu, reguliranom radnom vremenu
i provjerama koje jamče
da te obitelji slijede najbolju praksu i štite svoju djecu.
KALIFORNIJA DONOSI ZAKONE ZA ZAŠTITU FINANCIJSKE SIGURNOSTI DJEČJIH INFLUENCERA
To je početak.
Postiže li išta? I ne baš.
Još ih možeš iskorištavati, no sad im moraš platiti.
Voljela bih da postoji način da se reguliraju društvene mreže za djecu.
Ne znam kako bi se to ikad moglo.
I voljela bih da griješim,
ali ne znam kako naći način da se regulira
ili da se pošalje promatrač u nečije dvorište ili dnevnu sobu
dok mama i tata fotografiraju klinca.
Zbilja mislim da to nije moguće.
Dopustili smo tim platformama da tako dugo rade bez ikakve kontrole.
To je kao da želite vratiti duha u bocu.
Ali nešto možemo učiniti. Trebamo educirati ljude.
Trebamo promijeniti kulturu, promijeniti roditeljske norme.
Iskreno, želite li znati gdje je odgovornost?
Roditelji ne bi smjeli dopustiti da se djeca nađu u situaciji
gdje ih se može iskorištavati.
A kad je riječ o tome da djeca pokazuju svoje privatne živote
bilo kojoj publici,
ljudi bi se trebali zapitati:
„Je li u redu da se ranjivost mog djeteta
pokazuje nasumičnim neznancima?”
Bih li to preporučio svojoj djeci ili unucima?
Vjerojatno ne.
Mislim li da postoji siguran način da se pristupi stvaranju procesa
koji je mnogo sigurniji? Svakako.
Ključni je problem poslovni model tih platformi
i ti kapitalistički poticaji.
Tiffany i Hunter su ostvarivali prihode
od stotine tisuća dolara mjesečno.
To im je velik poticaj da rade sve to
što su radili ovdje s tom djecom.
Sawyere, ruke na njezine bokove.
-Čudno. -Piper, ruke oko vrata.
Ponavljam, ljubite se, pa…
Nadam se da će javnost shvatiti
da ne bi trebala samo konzumirati ovakav sadržaj,
a da pritom ne prepozna štetu nanesenu ljudima
koje iskorištavaju u stvaranju sadržaja.
Te račune pokreću
ljudi koji se pretplate, koji ih prate,
ljudi koji kupuju bilo koji sponzorirani proizvod s tih računa.
Koliko god je u našoj moći, skretanje pozornosti s tih računa
obeshrabruje roditelje da objavljuju takav sadržaj sa svojom djecom.
Nadam se da će ljudi prestati s gledanjem takvih sadržaja.
Lajkajte, pretplatite se i uključite te obavijesti o objavama.
Danas sam u neku ruku ogorčena na YouTube i društvene mreže.
Moje oduševljenje za to
zasigurno je zamrlo.
Uzela sam pauzu od YouTubea.
Sve je to bilo ponižavajuće.
I teško je ostati motiviran
kad dobivaš loše komentare.
SAMO ŽELIM REĆI DA TE MRZIM JER SI TAKO NAPUSTILA PIPER
LIPANJ 2024.
Dobili smo ponudu za nagodbu.
Razgovarala sam o toj nagodbi s Claire.
Nije baš bila sretna.
A nije bila sretna zbog toga što je htjela svjedočiti
i svima u sudnici, i sucu i poroti, reći što joj se dogodilo.
Ona misli da se Tiffany i dalje izvlači.
I moram se složiti s time.
Svi smo rekli: „Samo smo htjeli da se za to čuje.
Samo smo htjeli da ljudi znaju što se događa, što se može dogoditi.”
Širimo glas o tome.
I ljudi će znati što se dogodilo svima nama.
To nam je bio cilj.
Možda smo završili s tužbom.
Ali nismo završili s time da svoje iskustvo podijelimo s drugima.
I nadam se da možemo spriječiti
da druga djeca prožive ono što su naša djeca proživjela.
Uzeli su mi svaku priliku da budem uključena u život svog sina.
Ali Tiffany još ima kćer.
Optužena je za sva ta zlostavljanja,
ali kći je još kod nje. A meni su mog sina oduzeli.
U mnogo pogleda, tužba je mjesto gdje pravda umire.
Tiffany je i dalje slobodna stvarati sadržaj koji stvara.
Pristižu joj nova djeca i sad ima novu ekipu.
I dalje će pronalaziti ljude.
Uvijek postoji sljedeća osoba koja je spremna.
To se i dalje događa. Još traje.
Čovjek bi pomislio da će je tužba zaustaviti. Nije.
Nije riječ samo o ovo 11-ero djece.
Ima još toliko drugih.
Toliko drugih.
I ako se nešto ne poduzme,
ta djeca neće biti posljednja.
U svemu ovome postoji žrtva
koja nema predstavnika za ovim stolom
i možda ne zna da je žrtva.
A to je Piper.
-Svakako. -Da.
-Piper nema pravo glasa u ovome. -Da.
Nije ovdje.
Vrlo je ograničena u tome što može raditi i s kim može komunicirati.
Ovdje je glavna žrtva Piper.
Još od izbora ljepote,
tih prvih dana kad je Corinne snimala s njom,
bila je tek curica.
Corinne! Điha, curo!
-Piper! -Điha, curo!
To!
U ranijim videima kad je bila mlađa,
postojao je tračak svjetla.
Mislim da je bilo uzbudljivo i zabavno.
Gledam snimke tijekom protekle godine
i to ne izgleda uzbudljivo.
Ne izgleda zabavno.
Ona ne izgleda sretno.
I to zabrinjava.
Trudim se ostati ozbiljna, u redu?
Nastavi. Hajde.
„Evo kako se igra.” Samo to reci, jebote!
Zamislite svijet u kojemu kad god nešto učiniš,
deseci tisuća ljudi to mogu komentirati i kritizirati.
NEKOĆ SI SE ODIJEVALA
Nikad nemaš slobodu štošta isprobavati i griješiti.
A ljudi se ne sjete
da je to stvarno dijete sa stvarnim emocijama
koje je sad shrvano zbog negativne pozornosti javnosti.
Morate se brinuti o dobrobiti tog djeteta
i sposobnosti tog djeteta da otkrije tko je u ovome svijetu.
Hajde. I možda pošalji pusu kameri.
Iskreno se nadam da će Piper uvidjeti u što se uvalila i izvući se iz toga.
Ona to sad i ne shvaća.
-Znam. -Misli da je to normalno, pa…
To je baš tužno. Stalno je pod maminim utjecajem.
Ako ovo sad gleda…
Hej, to nije normalno!
Da. Idi nekamo gdje nema Huntera,
gdje nema Tiffany.
Kad smo svi mi otišli, htjeli smo da i Piper ode.
Ali mislim da smo svi trebali spasiti sebe same.
Čak i ako to nismo željeli jer smo nekog ostavljali na cjedilu.
Bilo mi je jako teško ostaviti Piper
jer nisam htjela da se osjeća kao da je napuštam.
Trudim se da ne zaplačem.
Dobro.
Bilo je jako teško,
pogotovo jer je to netko mojih godina tko je član moje obitelji.
Netko s kim sam bliska i prijateljica.
Bilo mi je teško ostaviti je.
I još mi je krivo zbog toga. Pa…
Samo želim da zna da nije ona kriva.
Ne želim da za išta sebe krivi.
I još je volim i još mi je jako stalo do nje.
Hajde. Počinje.
Tri, dva, jedan.
Svi smo tu za nju i pomogli bismo joj.
Zaslužuje mnogo bolje.
Piper je jako draga cura.
I zaslužuje dobre prijatelje i dobro okružje.
TIFFANY SMITH, HUNTER HILL I PIPER ROCKELLE
PUTEM ODVJETNIKA ODBILI SU RAZGOVARATI ILI DATI KOMENTAR ZA OVAJ SERIJAL.
TIFFANY SMITH DEMANTIRALA JE TVRDNJE BIVŠIH ČLANOVA EKIPE I RODITELJA.
SMITH I HUNTER HILL DEMANTIRALI SU TVRDNJE IZNESENE U TUŽBI IZ 2022.
PROTIV NIJEDNE STRANKE NIJE PODNESENA KAZNENA PRIJAVA.
POSTIGNUTA JE NAGODBA U IZNOSU OD 1,85 MIL. DOLARA
KOJI ĆE SE PODIJELITI MEĐU 11 TUŽITELJA.
AKO STE VI ILI NETKO KOGA POZNAJETE DOŽIVJELI SEKSUALNO ZLOSTAVLJANJE,
INFORMACIJE I RESURSI DOSTUPNI SU NA WWW.WANNATALKABOUTIT.COM
Prijevod titlova: Bernarda Komar